****

**მოქალაქის გზამკვლევი**

მცხეთის მუნიციპალიტეტის 2024 წლის ბიუჯეტი და 2024-2027 წლების პრიორიტეტების დოკუმენტი

**შესავალი ................................................................................................................................ 3**

ტერმინთა განმარტება............................................................................................................ 4

 საბიუჯეტო პროცესი ............................................................................................................ 5

ადგილობრივი თვითმმართველი ერთეულის საბიუჯეტო კალენდარი .................... 8

თვითმმართველი ერთეულის ძირითადი ფინანსური დოკუმენტები ........................14

 მუნიციპალიტეტის პრიორიტეტების დოკუმენტის სტრუქტურა .............................. 15

 მუნიციპალიტეტის 2023 წლის ბიუჯეტის შესრულების ანგარიში.............................16

**მუნიციპალიტეტის პრიორიტეტები ................................................................................ 23**

ინფრასტრუქტურის განვითარება 02 00 ........................................................................... 25

დასუფთავება და გარემოს დაცვა 03 00 ............................................................................. 27

განათლება 04 00 . .................................................................................................................. 28

კულტურა, ახალგაზრდობა და სპორტი 05 00 ................................................................. 28

ჯანმრთელობის დაცვა და სოციალური უზრუნველყოფა 06 00 ................................. 30

მმართველობა და საერთო დანიშნულების ხარჯები 01 00 .............................................31

 **ბიუჯეტის სტრუქტურა .................................................................................................. 32**

მცხეთის მუნიციპალიტეტის ძირითადი ფინანსური მაჩვენებლები 2024 წლისთვის:

 **შემოსულობები ................................................................................................................... 37**

შემოსავლები ................................................................................................................38

გადასახადები ..............................................................................................................38

გრანტები .................................................................................................................... 39

სხვა შემოსავლები ......................................................................................................39

 **მუნიციპალიტეტის გადასახდელები** ................................................................................ 41

ხარჯები ........................................................................................................................ 41

ხარჯები და არაფინანსური აქტივების ზრდა (ფუნქციონალური

კლასიფიკაცია) ............................................................................................................ 43

**შესავალი**

მუნიციპალიტეტის პრიორიტეტების დოკუმენტი და ბიუჯეტი უნდა იქმნებოდეს მოქალაქეთა უშუალო მონაწილეობითა და აქტიური ჩართულობით. ხელისუფლებისა და მოქალაქეების თანამშრომლობა ხელს უწყობს გადაწყვეტილების მიღების პროცესის გამჭვირვალობას და საჯარო მმართველობის გაუმჯობესებას.

იმისათვის, რომ მოქალაქემ შეძლოს საბიუჯეტო პროცესებში ჩართვა, პირველ რიგში, უნდა იცოდეს, როდის იწყება ბიუჯეტზე მუშაობა და თავად რა ფორმით შეუძლია ჩაერთოს ამ პროცესში.

! ! ! თქვენ უფლება გაქვთ

წინამდებარე გზამკვლევში მოცემულია მცხეთის მუნიციპალიტეტის 2024 წლის ბიუჯეტის

ძირითადი პარამეტრები და 2024-2027 წლების პრიორიტეტები და დაგეგმილი პროგრამები

**ტერმინთა განმარტება**

**ბიუჯეტი** - საქართველოს ცენტრალური, ავტონომიური რესპუბლიკებისა და ადგილობრივი

ხელისუფლებების ფუნქციებისა და ვალდებულებების შესრულების მიზნით მისაღები

შემოსულობების, გასაწევი გადასახდელებისა და ნაშთის ცვლილების ერთობლიობა, რომელიც დამტკიცებულია საქართველოს ცენტრალური, ავტონომიური რესპუბლიკებისა და ადგილობრივი ხელისუფლებების შესაბამისი ორგანოების მიერ;

**დამტკიცებული ბიუჯეტი** - შესაბამისი ხელისუფლების წარმომადგენლობითი ორგანოს მიერ დამტკიცებული სახელმწიფო, ავტონომიური რესპუბლიკის რესპუბლიკური ან ადგილობრივი თვითმმართველი ერთეულის ბიუჯეტი;

დაზუსტებული ბიუჯეტი -კორექტირებული სახელმწიფო, ავტონომიური რესპუბლიკის

რესპუბლიკური ან მუნიციპალიტეტის ბიუჯეტი;

**ასიგნება**  - საბიუჯეტო წლის განმავლობაში ბიუჯეტით გათვალისწინებული მოცულობის

ფარგლებში გადახდის განხორციელების უფლებამოსილება;

**პრიორიტეტი** - საქართველოს სახელმწიფო, ავტონომიური რესპუბლიკების რესპუბლიკური და ადგილობრივი თვითმმართველი ერთეულების ბიუჯეტებით გათვალისწინებული ასიგნებებისძირითადი მიმართულება, რომლის ფარგლებშიც მხარჯავი დაწესებულებები/საბიუჯეტო ორგანიზაციები ახორციელებენ პროგრამებს/ქვეპროგრამებს. პრიორიტეტის ფარგლებში შესაძლებელია ასევე გათვალისწინებულ იქნეს სხვადასხვა საბიუჯეტო ორგანიზაციის ფუნქციონირებისათვის საჭირო ღონისძიებები;

**პროგრამა** - ბიუჯეტით განსაზღვრული პრიორიტეტების მიზნების მისაღწევად

განსახორციელებელი ღონისძიებების ერთობლიობა, რომლებიც დაჯგუფებულია მსგავსი შინაარსის მიხედვით, ხორციელდება ერთი საბოლოო შედეგის მისაღწევად და რომელთა

განხორციელებისთვის პასუხისმგებელია ერთი მხარჯავი დაწესებულება;

**ქვეპროგრამა** - მხარჯავი დაწესებულების პროგრამის ფარგლებში საბიუჯეტო ორგანიზაციის მიერ განსახორციელებელი ღონისძიებების ერთობლიობა;

**პროფიციტი** - თუ ბიუჯეტის დაგეგმილი შემოსავალი აჭარბებს გასავალ ნაწილს, მაშინ საუბრობენ საბიუჯეტო პროფიციტზე;

**დეფიციტი -** თუ ბიუჯეტის დაგეგმილი გასავალი აჭარბებს შემოსავალ ნაწილს, მაშინ საუბრობენ საბიუჯეტო დეფიციტზე.

**საბიუჯეტო პროცესი**

• ადგილობრივ თვითმმართველ ერთეულს აქვს საკუთარი დამოუკიდებელი ბიუჯეტი;

• ადგილობრივი თვითმმართველი ერთეულის ბიუჯეტი დამოუკიდებელია როგორც სხვა

თვითმმართველი ერთეულის ბიუჯეტისგან, ისე სახელმწიფო ბიუჯეტისგან და ავტონომიური რესპუბლიკების რესპუბლიკური ბიუჯეტებისგან;

• მუნიციპალიტეტს გააჩნია საკუთარი შემოსულობები (სხვადასხვა წყაროებიდან მიღებული

ფინანსური სახსრები);

• თვითმმართველი ერთეულის ხელისუფლება ადგილობრივი მოსახლეობის საჭიროებების

გათვალისწინებით დამოუკიდებლად იღებს გადაწყვეტილებას საკუთარი ფინანსების ხარჯვაზე;

• საქართველოს ცენტრალურ და ავტონომიური რესპუბლიკების ხელისუფლებებს უფლება არა აქვთ, ჩაერიონ ადგილობრივი თვითმმართველობის ორგანოების საბიუჯეტო უფლებამოსილებებში. მუნიციპალიტეტში მომდევნო წლის ბიუჯეტზე მუშაობა 10 თვით ადრე იწყება. მაგალითად, მუნიციპალიტეტის 2024 წლის ბიუჯეტის მომზადებაზე მერიამ მუშაობა 2023 წლის 1 მარტს დაიწყო და 2023 წლის 15 ნოემბრისთვის საკრებულოში წარადგინა. საბიუჯეტო ციკლი შემდეგ ეტაპებს მოიცავს:

ბიუჯეტზე პასუხისმგებლობა თვითმმართველობის აღმასრულებელ და წარმომადგენლობით ორგანოებს შორის შემდეგი სახით არის გადანაწილებული

• ბიუჯეტის პროექტის მომზადება;

ქვემოთ მოცემულ გრაფიკში წარმოდგენილია საბიუჯეტო ციკლის ეტაპების თანმიმდევრობა.

ბიუჯეტირების პროცესი 3 ძირითად ეტაპს მოიცავს და სამივე ფაზაში თქვენი, როგორც მოქალაქის ჩართულობა უმნიშვნელოვანესია. ამ პროცესში კი სხვადასხვა მექანიზების საშუალებით შეგიძლიათ ჩაერთოთ.

**ადგილობრივი თვითმმართველი ერთეულის საბიუჯეტო კალენდარი**

| **ბიუჯეტირების პროცესი** | **თარიღი/ ვადა** | **აქტივობა** |
| --- | --- | --- |
| ბიუჯეტის მომზადება | 1 მარტი | მუნიციპალიტეტის მერი გამოსცემს შესაბამის ადმინისტრაციულ-სამართლებრივ აქტს (ბრძანება), რომელშიც განსაზღვრულია პრიორიტეტების შედგენისათვის წარსადგენი ინფორმაციის ნუსხა და წარდგენის ვადები |
| 1 მარტი | სამართლებრივი აქტის შესაბამისად მუნიციპალიტეტში იქმნება სამუშაო ჯგუფი და იწყება მუშაობა პრიორიტეტების დოკუმენტსა და საშუალოვადიანი გეგმის შემუშავებაზე |
| 1 მარტი - 5 მარტი | მუნიციპალიტეტის მერის სამართლებრივი აქტი, რომლის მიხედვითაც შეიქმნა სამუშაო ჯგუფი და განისაზღვრა პრიორიტეტების შედგენისთვის წარსადგენი ინფორმაციის ნუსხა და წარდგენის ვადები, ქვეყნდება მუნიციპალიტეტის ვებგვერდზე |
| 15 მარტი | სამუშაო ჯგუფი წარმოადგენს მოსახლეობის გამოკითხვის შინაარსობრივ ნაწილს, რომლის მიზანია შემდეგი ინფორმაციის მიღება: 1) რამდენად კმაყოფილია მუნიციპალიტეტის მოსახლეობა გასულ წელს განხორციელებული პროგრამებით; 2) მოქალაქეთა აზრით, რომელია ის პრიორიტეტული სფეროები, რომლებშიც ადგილობრივმა თვითმმართველობამ უნდა გააუმჯობესოს მომსახურების მიწოდება მომავალ წლებში; |
| 5 აპრილი | დარგობრივი სამსახურები და ა(ა)იპ-ები საფინანსო-საბიუჯეტო სამსახურს უგზავნიან მათი ბიუჯეტისა და პროგრამების I კვარტლის ანგარიშს (2023 წელი) პროგრამული ბიუჯეტის მეთოდოლოგიისა და საბიუჯეტო კოდექსის შესაბამისად |
| 20 აპრილი | საფინანსო-საბიუჯეტო სამსახური ამზადებს ბიუჯეტის შესრულების I კვარტლის ანგარიშს (2023 წელი) პროგრამული ბიუჯეტის მეთოდოლოგიისა და საბიუჯეტო კოდექსის შესაბამისად და დარგობრივი სამსახურებისა და ა(ა)იპ-ების ხელმძღვანელებთან ერთად წარუდგენს სამუშაო ჯგუფს. |
| 25 აპრილი - 30 აპრილი | მუნიციპალიტეტის მერი ბიუჯეტის შესრულების I კვარტლის ანგარიშს (2023 წელი) წარუდგენს წარმომადგენლობით ორგანოს |
| 30 აპრილი | მუნიციპალიტეტი ბიუჯეტის შესრულების I კვარტლის ანგარიშს (2023 წელი) აქვეყნებს მუნიციპალიტეტის ვებ გვერდზე. |
| 1 ივნისი | სამუშაო ჯგუფი იკრიბება პრიორიტეტების დასადგენად და/ან უკვე განსაზღვრული პრიორიტეტების დასახარისხებლად, რაც უნდა განხორციელდეს ადგილობრივი თვითმმართველობის მრავალწლიანი ან საშუალოვადიანი გეგმის დოკუმენტის, სიტუაციის ანალიზისა და/ან მოქალაქეთა კვლევის შედეგების საფუძველზე (არჩევით). |
| 1 ივლისი | პროგრამული ბიუჯეტის შედგენის მეთოდოლოგიის შესაბამისად საბიუჯეტო დოკუმენტაციის მომზადების პროცესის კოორდინაციის მიზნით შექმნილი სამუშაო ჯგუფისა და შიდა საბიუჯეტო კალენდრის შესახებ (სადაც განსაზღვრულია შესაბამისი მუნიციპალური სამსახურების მიერ ინფორმაციის მომზადების ვადები და სამუშაო ჯგუფის შეკრების პერიოდულობა) გამოცემული სამართლებრივი აქტი და სამუშაო ჯგუფის შეხვედრის ოქმები იტვირთება მუნიციპალიტეტის ვებგვერდზე |
| 5 ივლისი | დარგობრივი სამსახურები და ა(ა)იპ-ები საფინანსო-საბიუჯეტო სამსახურს უგზავნიან მათი ბიუჯეტისა და პროგრამების შესრულების 6 თვის ანგარიშს (2023 წელი) პროგრამული ბიუჯეტის მეთოდოლოგიისა და საბიუჯეტო კოდექსის შესაბამისად |
| 20 ივლისი | საფინანსო-საბიუჯეტო სამსახური ამზადებს ბიუჯეტის შესრულების 6 თვის ანგარიშს (2023 წელი) პროგრამული ბიუჯეტის მეთოდოლოგიისა და საბიუჯეტო კოდექსის შესაბამისად და დარგობრივი სამსახურებისა და ა(ა)იპ-ების ხელმძღვანელებთან ერთად წარუდგენს სამუშაო ჯგუფს |
| 25 ივლისი -30 ივლისი | მუნიციპალიტეტის მერი ბიუჯეტის შესრულების 6 თვის ანგარიშს (2023 წელი) წარუდგენს წარმომადგენლობით ორგანოს |
| 30 ივლისი | მუნიციპალიტეტი ბიუჯეტის შესრულების 6 თვის ანგარიშს (2023 წელი) აქვეყნებს მუნიციპალიტეტის ვებ გვერდზე |
| 1 ივნისი - 1 აგვისტო | სამუშაო ჯგუფი არჩეული პრიორიტეტის ფარგლებში (შესაძლებელია პრიორიტეტი არ დაკონკრეტდეს) აცხადებს მოქალაქეებიდან ახალი ინიციატივების მიღებას ახალ პროგრამებთან/ქვე-პროგრამებთან/ღონისძიებებთან დაკავშირებით პროცესის მეთოდოლოგიისა (განაცხადის ფორმებში შესაძლებლობის ფარგლებში მითითებული უნდა იყოს გენდერული ასპექტები) და ვადების მითითებით |
| 1 აგვისტო | საბიუჯეტო ორგანიზაციები და პასუხისმგებელი სამსახურები ამზადებენ პროგრამის/ქვეპროგრამის შესახებ ინფორმაციას, აფასებენ მოქალაქეთა წინადადებებს ახალ პროგრამებთან/ქვეპროგრამებთან დაკავშირებით. ითვალისწინებენ ან არ ითვალისწინებენ ამ წინადადებებს მათი ობიექტური საფუძვლიანობიდან გამომდინარე და წარადგენენ სამუშაო ჯგუფის სხდომაზე |
| 1 აგვისტო -5 აგვისტო | სამუშაო ჯგუფი სხვა დაინტერესებულ პირებთან ერთად (მათ შორის, გენდერული თანასწორობის საბჭოს წარმომადგენლები) იხილავს წარმოდგენილ პროექტებს და შემდგომი რეაგირების მიზნით უგზავნის შესაბამის სამსახურებს |
| 5 აგვისტო | საქართველოს ფინანსთა სამინისტროდან 15 ივლისს მიღებული ძირითადი პარამეტრების გათვალისწინებით საფინასო-საბიუჯეტო სამსახური სამუშაო ჯგუფთან ერთად ამზადებს პრიორიტეტების დოკუმენტის პირველად ვარიანტს და წინადადებებს ზღვრული მოცულობების თაობაზე, რომელსაც იწონებს მუნიციპალიტეტის მერი |
| 5 აგვისტო | საბიუჯეტო განაცხადის ფორმები, ასიგნებებისა და მომუშავეთა რიცხოვნობის საორიენტაციო ზღვრული მოცულობების მითითებით, ეგზავნებათ საბიუჯეტო ორგანიზაციებს და ისინი იწყებენ მუშაობას განაცხადის ფორმებზე |
| 5 აგვისტო -15 აგვისტო | სამუშაო ჯგუფის მიერ მომზადებული პრიორიტეტების საშუალოვადიანი დოკუმენტის პირველადი ვარიანტი, რომლითაც განსაზღვრულია პრიორიტეტების 2024-2027 წლების ასიგნებების ზღვრული მოცულობები (ჭერები) და შესაბამისი სამუშაო ჯგუფის შეხვედრის ოქმები იტვირთება მუნიციპალიტეტის ვებგვერდზე |
| 20 აგვისტო | საბიუჯეტო ორგანიზაციები შევსებულ განაცხადის ფორმებს (შესაძლებელია იყოს ასახული გენდერული ასპექტები) დამატებითი ასიგნებების მოთხოვნებთან ერთად (ასეთის არსებობის შემთხვევაში) წარუდგენენ საფინანსო-საბიუჯეტო სამსახურს |
| 25 აგვისტო | საფინანსო-საბიუჯეტო სამსახური, იხილავს წარმოდგენილ განაცხადის ფორმებს, ამზადებს საშუალოვადიან სამოქმედო გეგმის შესახებ მუნიციპალიტეტის მერის ბრძანების პროექტს და წარუდგენს სამუშაო ჯგუფს |
| 1 სექტემბერი | მუნიციპალიტეტის მერი ამტკიცებს საშუალოვადიან სამოქმედო გეგმას |
| 15 სექტემბერი | საფინანსო-საბიუჯეტო სამსახური საშუალოვადიან სამოქმედო გეგმისა და შევსებული საბიუჯეტო განაცხადების საფუძველზე ამზადებს მომავალი წლის ბიუჯეტის პროექტის წინასწარ ვარიანტს |
| 1 ოქტომბერი | საფინანსო-საბიუჯეტო სამსახური ბიუჯეტის პროექტის წინასწარ ვარიანტს განსახილველად წარუდგენს სამუშაო ჯგუფს |
| 5 ოქტომბერი - 25 ოქტომბერი | საქართველოს ფინანსთა სამინისტროდან 5 ოქტომბერს მიღებული საპროგნოზო მაჩვენებლების გათვალისწინებით საფინანსო-საბიუჯეტო სამსახური ამზადებს მომავალი წლის ბიუჯეტის პროექტს, განმარტებით ბარათს თანდართული მასალებით, პრიორიტეტების დოკუმენტს და განსახილველად წარუდგენს სამუშაო ჯგუფს |
| 5 ოქტომბერი  | დარგობრივი სამსახურები და ა(ა)იპ-ები საფინანსო-საბიუჯეტო სამსახურს უგზავნიან მათი ბიუჯეტის შესრულების 9 თვის ანგარიშს (2023 წელი) პროგრამული ბიუჯეტის მეთოდოლოგიისა და საბიუჯეტო კოდექსის შესაბამისად |
| 20 ოქტომბერი | საფინანსო-საბიუჯეტო სამსახური ამზადებს ბიუჯეტის შესრულების 9 თვის ანგარიშს (2023 წელი) პროგრამული ბიუჯეტის მეთოდოლოგიისა და საბიუჯეტო კოდექსის შესაბამისად და დარგობრივი სამსახურებისა და ა(ა)იპ-ების ხელმძღვანებთან ერთად წარუდგენს სამუშაო ჯგუფს |
| 25 ოქტომბერი - 30 ოქტომბერი | მუნიციპალიტეტის მერი ბიუჯეტის შესრულების 9 თვის ანგარიშს (2023 წელი) წარუდგენს წარმომადგენლობით ორგანოს |
| 25 ოქტომბერი - 31 ოქტომბერი | საფინანსო-საბიუჯეტო სამსახური ამზადებს მოსახლეობისთვის გასაგებ ენაზე ბიუჯეტის პროექტის გზამკვლევს |
| 31 ოქტომბერი | მუნიციპალიტეტის ბიუჯეტის შესრულების 9 თვის ანგარიშს (2023 წელი) აქვეყნებს მუნიციპალიტეტის ვებ გვერდზე |
| ბიუჯეტის განხილვა და დამტკიცება | 15 ნოემბერი | ბიუჯეტის პროექტს თანდართულ მასალებთან ერთად და პრიორიტეტების დოკუმენტს წარუდგენს წარმომადგენლობით ორგანოს |
| 15 ნოემბერი | მუნიციპალიტეტის მერი მუნიციპალიტეტის პრიორიტეტების დოკუმენტს წარუდგენს საქართველოს ფინანსთა სამინისტროს |
| 15 ნოემბერი - 19 ნოემბერი | ბიუჯეტის პროექტი, პრიორიტეტების დოკუმენტი, პროგრამული ბიუჯეტის დანართი ქვეყნდება მუნიციპალიტეტის ვებგვერდზე |
| 25 ნოემბერი | შენიშვნების არსებობის შემთხვევაში მუნიციპალიტეტის საკრებულო ბიუჯეტის პროექტს შენიშვნებით უბრუნებს მუნიციპალიტეტის მერს |
| 10 დეკემბერი | ბიუჯეტის პროექტისა და პრიორიტეტების დოკუმენტის იმავე ან შესწორებულ ვარიანტებს მუნიციპალიტეტის მერი წარუდგენს საკრებულოს |
| 31 დეკემბერი | საკრებულო საჯაროდ იხილავს ბიუჯეტის პროექტს და ახალი საბიუჯეტო წლის დაწყებამდე იღებს გადაწყვეტილებას ბიუჯეტის პროექტის დამტკიცების შესახებ |
| ბიუჯეტის შესრულება /ანგარიშგება | 5 იანვარი | ბიუჯეტის პროექტის დამტკიცებიდან არა უგვიანეს 20 დღისა საფინანსო-საბიუჯეტო სამსახური საქართველოს ფინანსთა სამინისტროს უგზავნის დამტკიცებული ბიუჯეტის შესაბამის ადგილობრივი თვითმმართველი ერთეულის პრიორიტეტების დოკუმენტს |
| 5 იანვარი | საფინანსო-საბიუჯეტო სამსახური გასული წლების და სხვა საჭირო მონაცემებზე დაყრდნობით ამზადებს ადგილობრივი თვითმმართველი ერთეულისა და არასამეწარმეო (არაკომერციული) იურიდიული პირების ბიუჯეტის კვარტალურ ან/და ყოველთვიურ განწერას საჯარო ფინანსების მართვის ელექტრონული სისტემის მეშვეობით |
| 15 თებერვალი | სამუშაო ჯგუფი შეისწავლის და განიხილავს წარმოდგენილ შესრულების ანგარიშებს და შეუძლია მიაწოდოს რეკომენდაციები პროგრამის გაუქმებასთან, შემცირებასთან ან რესტრუქტურიზაციასთან დაკავშირებით, მოსახლეობის გამოკითხვის შედეგების გათვალისწინებით. ორგანიზაციები ითვალისწინებენ სამუშაო ჯგუფის რეკომენდაციებს მომდევნო წლის სამუშაოების დაგეგმვისას |
| 15 თებერვალი - 20 თებერვალი | დარგობრივი სამსახურები და ა(ა)იპ-ები საფინანსო-საბიუჯეტო სამსახურს უგზავნიან მათი ბიუჯეტისა და პროგრამების წლიურ ანგარიშს პროგრამული ბიუჯეტის მეთოდოლოგიისა და საბიუჯეტო კოდექსის შესაბამისად |
| 25 თებერვალი -29 თებერვალი | მუნიციპალიტეტის საფინანსო-საბიუჯეტო სამსახური ამზადებს ბიუჯეტის შესრულების წლიურ ანგარიშს და საბიუჯეტო წლის დასრულებიდან არაუგვიანეს 2 თვისა წარუდგენს წარმომადგენლობით ორგანოს |
| 1 მარტი | მუნიციპალიტეტი ბიუჯეტის შესრულების წლიური ანგარიში ქვეყნდება მუნიციპალიტეტის ვებგვერდზე |

**თვითმმართველი ერთეულის ძირითადი ფინანსური დოკუმენტები**

მუნიციპალიტეტის ძირითადი ფინანსური დოკუმენტებია:

ა**დგილობრივი თვითმმართველი ერთეულის პრიორიტეტების დოკუმენტი** არის

ადმინისტრაციული ერთეულების განვითარების ძირითადი გეგმა, რომელიც ასახავს ინფორმაციას საშუალოვადიანი სამოქმედო გეგმების შესახებ; დოკუმენტი უნდა მოიცავდეს ინფორმაციას გასული, მიმდინარე, დასაგეგმი საბიუჯეტო წლებისათვის და დასაგეგმის შემდგომი სამი საბიუჯეტო წლისთვის მუნიციპალიტეტის ბიუჯეტიდან დასაფინანსებელ ძირითად პრიორიტეტებსა და პროგრამებზე.

 **მუნიციპალიტეტის ბიუჯეტი** წარმოადგენს მისაღები შემოსულობების (სხვადასხვა წყაროებიდან მიღებული ფულადი სახსრების ერთობლიობა), გასაწევი გადასახდელებისა (გასაცემი ფულადი სახსრების ერთობლიობა) და ნაშთის ცვლილების (წინა წლის დარჩენილი თანხა, რომელიც ვერ დაიხარჯა და მისი გამოყენება ან დაგროვება მოხდება) ერთობლიობას.

 15 ნოემბერს მუნიციპალიტეტის მერი პრიორიტეტების დოკუმენტთან და ბიუჯეტთან ერთად საკრებულოს წარუდგენს შემდეგ დოკუმენტებს**:**

* ბიუჯეტის პროექტის განმარტებითი ბარათი;
* მუნიციპალიტეტის პროგრამული ბიუჯეტის დანართი;
* კაპიტალური პროექტების დანართი;
* იურიდიული პირების დანართი;

 **მუნიციპალიტეტის პრიორიტეტების დოკუმენტის სტრუქტურა**

პრიორიტეტების დოკუმენტი მოიცავს ინფორმაციას გასულ პერიოდზე (2022 და 2023 წლები(6 თვე)) , ასევე მომდევნო 4 წლის განმავლობაში (დასაგეგმი და დასაგეგმის შემდგომი სამი წელი - 2024-2027 წლები) მუნიციპალიტეტის ბიუჯეტიდან დასაფინანსებელ ძირითად პრიორიტეტებსა და პროგრამებზე.

პრიორიტეტის დოკუმენტი სამი თავისგან შედგება.

**მუნიციპალიტეტის 2022 წლის ბიუჯეტის შესრულების მაჩვენებლები**

**მცხეთის მუნიციპალიტეტის** 2022 წლის ბიუჯეტის **შემოსულობების**  (შემოსავლები, არაფინანსური აქტივები, ფინანსური აქტივები, ვალდებულებების ზრდა) გეგმა განისაზღვრა **33 279,4** ათ.ლარით, ფაქტობრივმა შესრულებამ შეადგინა **52 020,5** ათ.ლარი, ანუ გეგმის 156% .

**შემოსავლები**

 მცხეთის მუნიციპალიტეტის 2022 წლის ბიუჯეტით განსაზღვრული შემოსავლების (გადასახადები, გრანტები, სხვა შემოსავლები) გეგმა **32 679,4** ათასი ლარი, ფაქტობრივად **38 654,8** ათასი ლარით შესრულდა, რამაც გეგმის 118% და მთლიანი შემოსულობების - 74% შეადგინა.

1. **გადასახადების სახით** ბიუჯეტში მთლიანობაში მობილიზებულია 21 967,2 ათასი ლარი, 2021 წლის ანალოგიურ მაჩვენებელთან შედარებით (19 779,3 ათასი ლარი) მიმდინარე პერიოდში

 2 187,9 ათასი ლარით მეტი შემოსავალია მიღებული.

 **ქონების გადასახადიდან** საანგარიშო პერიოდში მიღებულია 13 612,5 ათასი ლარი, მათ შორის: საწარმოთა ქონების გადასახადიდან (გარდა მიწისა) მიღებულია 9 370,3 ათასი ლარი, ფიზიკურ პირთა ქონებაზე გადასახადიდან (გარდა მიწისა) - 733,2 ათასი ლარი, ხოლო მიწაზე ქონების გადასახადიდან - 3 436,2 ათასი ლარი. წინა წლის ანალოგიურ მაჩვენებელთან (13 593,0 ათასი ლარი) შედარებით 19,5 ათასი ლარით მეტი შემოსავალია მიღებული, რაც ძირითადად ფიზიკურ პირთა ქონების (გარდა მიწისა) გადასახადზე და სასოფლო და არასასოფლო მიწებზე ქონების გადასახადებზე მოდის. (2021 წლის ფაქტი - 3 747,5 ათასი ლარი).

 **დამატებული ღირებულების გადასახადიდან** მიღებულია 8 354,7 ათასი ლარი, წინა წლის ანალოგიურ მაჩვენებელთან (2021 წლის ფაქტი - 6 186,3 ათასი ლარი) შედარებით 2 168,4 ათასი ლარით მეტი შემოსავალია მიღებული.

1. **გრანტები**

 საანგარიშო პერიოდში გრანტების სახით ბიუჯეტში ჩარიცხულია სულ **7 050.2 ათასი** ლარი, მათ შორის:

 **სოფლის მხარდაჭერის პროგრამის** ფარგლებში დასაფინანსებელი პროექტებისათვის (მთავრობის განკარგულება N277 15.02.2022წ.)- 836,0 ათასი ლარი;

 **საქართველოს რეგიონებში განსახორციელებელი პროექტების ფონდიდან** მუნიციპალიტეტში განსახორციელებელი პროექტებისთვის (მთავრობის განკარგულება N75 17.01.2022წ.) - 4 985,4 ათასი ლარი,

 **საჯარო ფინანსების მართვის რეფორმის 2018**-2021 წლების სტრატეგიის ფარგლებში (მთავრობის განკარგულება N2374 27.12.2021წ.)- 300,0 ათასი ლარი;

 **სტიქიის შედეგების სალიკვიდაციო** ღონისძიებების განხორციელებისთვის (მთავრობის განკარგულება N1934 25.10.2022წ.)- 99,9 ათასი ლარი;

 **მიზნობრივი ტრანსფერი 828,8 ათასი ლარი, მ.შ.:** დელეგირებული უფლებამოსილების განსახორციელებლად - 405.0 ათ. ლარი (,,საზოგადოებრივი ჯანმრთელობის შესახებ“ საქართველოს კანონით განსაზღვრული უფლებამოსილების განხორციელებისათვის 199.0 ათასი ლარი და ,,სამხედრო ვალდებულებისა და სამხედრო სამსახურის შესახებ“ და „სამხედრო სარეზერვო სამსახურის შესახებ’’ საქართველოს კანონებით განსაზღვრული უფლებამოსილების განხორციელებისათვის 206.0 ათასი ლარი), და **საჯარო სკოლების მოსწავლეების ტრანსპორტით უზრუნველყოფისთვის** (მთავრობის განკარგულება N51 14.01.21წ) - 423,8 ათასი ლარი;

1. **სხვა შემოსავლები**

საანგარიშო პერიოდში **სხვა შემოსავლებისათვის** განსაზღვრული 4,120 ათასი ლარის ფაქტობრივმა შესრულებამ **9 637,5** ათასი ლარი შეადგინა, რაც გეგმის 234%-ია. წინა წლის ანალოგიურ მაჩვენებელთან (2021 წლის ფაქტი – 7 807.9 ათასი ლარი) შედარებით 1 829.6 ათასი ლარით მეტი შემოსავალია მიღებული, მათ შორის:

**პროცენტების** სახით საანგარიშო პერიოდში მიღებულია 3 329,3 ათასი ლარი, რაც წინა წლის ანალოგიურ მაჩვენებელთან (2591.9 ათასი ლარი) შედარებით 737.4 ათასი ლარით მეტია.

**რენტის** სახით მობილიზებულია 1182,1 ათასი ლარი, რაც წინა წლის ანალოგიურ მაჩვენებელთან (925,4 ათასი ლარი) შედარებით 256,7 ათასი ლარით მეტია, მათ შორის: **ბუნებრივი რესურსებით სარგებლობისათვის მოსაკრებლიდან** - 1020,5 ათასი ლარი, **მიწის იჯარიდან და მართვაში (უზუფრუქტი, ქირავნობა და სხვა) გადაცემიდან -** 161,6 ათასი ლარი.

**ადმინისტრაციული მოსაკრებლებიდან და გადასახდელებიდან** მიღებულია 1 279,3 ათასი ლარი, რაც გეგმის (770,0 ათასი ლარი) 166%-ია. მათ შორის:

**სანებართვო მოსაკრებლიდან** მთლიანობაში მიღებულია 676,7 ათასი ლარი, რაც გეგმის (120,0 ათასი ლარი) 564%-ია, სამხედრო სავალდებულო სამსახურის გადავადების მოსაკრებლიდან მიღებულია 1.4 ათასი ლარი, ხოლო დასახლებული ტერიტორიის დასუფთავებისათვის მოსაკრებლიდან საანგარიშო პერიოდში მიღებულია 601,3 ათასი ლარი, რაც გეგმის (650.0 ათასი ლარი) 93%-ია და წინა წლის ანალოგიურ მაჩვენებელთან (575,9 ათასი ლარი) შედარებით 74,1 ათასი ლარით მეტია.

**მომსახურების გაწევიდან** მიმდინარე პერიოდში მთლიანობაში მიღებულია 55,1 ათასი ლარი, რაც გეგმის (10.0 ათასი ლარი) 551%-ია. მათ შორის: შემოსავალი შენობებისა და ნაგებობების იჯარაში ან მართვაში (უზუფრუქტი, ქირავნობა და სხვა) გადაცემიდან - 43,9 ათასი ლარი, შემოსავალი მანქანა-დანადგარებისა და მოწყობილობების იჯარაში ან მართვაში (უზუფრუქტი, ქირავნობა და სხვა) გადაცემიდან -2,4 ათასი ლარი და შემოსავალი სხვა არაკლასიფიცირებული მომსახურების გაწევიდან - 8,7 ათასი ლარი.

**სანქციებიდან (ჯარიმები და საურავები)** მიღებულმა შემოსავლებმა მთლიანობაში 3 697,7 ათასი ლარი შეადგინა, რაც გეგმის (2 000,0 ათასი ლარი) 185%-ია და 2021 წლის ანალოგიურ მაჩვენებელთან (2 999,7 ათასი ლარი) შედარებით 999,7 ათასი ლარით მეტია.

მათ შორის: საგზაო მოძრაობის წესების დარღვევისათვის **3 214,1** ათასი ლარი, არქიტექტურულ-სამშენებლო საქმიანობაში გამოვლენილი დარღვევის გამო - **117,7** ათასი ლარი, მმართველობის დადგენილი წესის ხელმყოფი სხვა ადმინისტრაციული სამართალდარღვევების გამო **238,9** ათასი ლარი, სხვა დანარჩენი ჯარიმები - 127,0 ათასი ლარი;

**ტრანსფერები, რომლებიც სხვაგან არ არის კლასიფიცირებული შემოსავლებიდან** საანგარიშო პერიოდში მიღებულია 94,1 ათასი ლარი, მათ შორის: შემოსავალი ხელშეკრულების პირობების დარღვევის გამო დაკისრებული პირგასამტეხლოდან - 90,5 ათასი ლარი, წინა წელს გამოუყენებელი და დაბრუნებული საბიუჯეტო სახსრები - 3,2 ათასი ლარი, სახელმწიფოსადმი მიყენებული ზიანის ანაზღაურება - 0,3 ათასი ლარი;

**არაფინანსური აქტივების კლება**

**არაფინანსური აქტივების** კლებიდან მიმდინარე პერიოდში ჩარიცხულია 13 365,7 ათასი ლარის შემოსავალი. მათ შორის: ძირითადი აქტივების გაყიდვიდან მიღებულია 683,8 ათასი ლარი (შენობა-ნაგებობები - 668,9 ათასი ლარი, მანქანა-დანადგარები - 14,9 ათასი ლარი) და არაწარმოებული აქტივების (მიწა) გაყიდვიდან - 12 681,8 ათასი ლარი.

 **2022 წლის ბიუჯეტის გადასახდელები**

 გადასახდელების საანგარიშო პერიოდის დაზუსტებულმა გეგმამ შეადგინა 69 212,0 ათასი ლარი, ხოლო **გაწეულმა საკასო ხარჯმა შეადგინა 51 066,4 ათასი ლარი,** რაც გეგმური მაჩვენებლის 74%-ია. მათ შორის:

 **ხარჯები**ს დაზუსტებულმა გეგმამ შეადგინა **29 302,5** ათასი ლარი, გაწეულმა საკასო ხარჯმა - **25 767,0** ათასი ლარი, რაც გეგმური მაჩვენებლის 88% და მთლიანი გადასახდელების საკასო შესრულების 51%-ია.

 **არაფინანსური აქტივების ზრდის** დაზუსტებულმა გეგმამ შეადგინა **39 783,8** ათასი ლარი, გაწეულმა საკასო ხარჯმა - 25173,7 ათასი ლარი, რაც გეგმური მაჩვენებლის 63% და მთლიანი გადასახდელების საკასო შესრულების 49%-ია.

 **ვალდებულებების კლების** დაზუსტებულმა გეგმამ შეადგინა 125,7 ათასი ლარი, გაწეულმა საკასო ხარჯმა - 125,7 ათასი ლარი, რაც გეგმური მაჩვენებლის 100% და მთლიანი გადასახდელების საკასო შესრულების 0.2%-ია;

**მუნიციპალიტეტის ბიუჯეტის ხარჯები ეკონომიკური კლასიფიკაციის მიხედვით**

საანგარიშო პერიოდში ბიუჯეტიდან გაწეულმა **მთლიანი ხარჯების საკასო შესრულებამ შეადგინა 25 767,0 ათასი ლარი, მათ შორის:**

 **„შრომის ანაზღაურების”** მუხლით საანგარიშო პერიოდში გეგმა განისაზღვრა 4 205,4 ათასი ლარის ოდენობით, ხოლო საკასო შესრულებამ შეადგინა 4016,3 ათასი ლარი, რაც გეგმური მაჩვენებლის 96%-ს შეადგენს, ხოლო ბიუჯეტიდან გაწეული მთლიანი „ხარჯების“ საკასო შესრულების 15,6%-ია.

 **„საქონელი და მომსახურების”** მუხლით საანგარიშო პერიოდში გეგმა განსაზღვრულ იქნა 8 193,2 ათასი ლარის ოდენობით. საკასო შესრულებამ შეადგინა 5 930,3 ათასი ლარი, რაც გეგმის 72%-ს შეადგენს, ხოლო ბიუჯეტიდან გაწეული მთლიანი „ხარჯების“ საკასო შესრულების 23%-ია.

 **„პროცენტის**” მუხლით საანგარიშო პერიოდში გეგმა განისაზღვრა 62,3 ათასი ლარის ოდენობით. საკასო შესრულებამ კი შეადგინა 62,3 ათასი ლარი, რაც გეგმის 100%-ს შეადგენს, ხოლო ბიუჯეტიდან გაწეული მთლიანი „ხარჯების“ საკასო შესრულების 0.2%-ია. ამ მუხლიდან თანხები მიმართულ იქნა საშინაო ვალდებულებების მომსახურებაზე.

 **„სუბსიდიების”** მუხლით საანგარიშო პერიოდში გეგმა განისაზღვრა **13 946,8** ათასი ლარით, ხოლო საკასო შესრულებამ შეადგინა 13 770,9 ათასი ლარი, რაც გეგმის 98,7%-ს, ხოლო ბიუჯეტიდან გაწეული მთლიანი „ხარჯების“ საკასო შესრულების 53,4%-ს შეადგენს.

 **„სუბსიდიების**“ მუხლიდან ძირითადად დაფინანსებული იქნა ისეთი მნიშვნელოვანი ღონისძიებები, როგორიცაა:

სკოლამდელი აღზრდის დაწესებულებების ხელშეწყობა - 5692,8 ათასი ლარი;

დასუფთავების ღონისძიებები - 2432,4 ათასი ლარი;

* სასმელი წყლის სისტემების მოვლა-პატრონობა - 1 583,0 ათასი ლარი;
* გარე განათების ქსელის მოვლა-პატრონობა 330,0 ათასი ლარი;
* დაზიანებული მუნიციპალური ქონების მოვლა-პატრონობა 73,9 ათასი ლარი;
* მწვანე ნარგავების მოვლა-პატრონობა 128,5 ათასი ლარი;

სპორტული ღონისძიებები - 1572,4 ათასი ლარი;

* კულტურის ღონისძიებები - 1495,1 ათასი ლარი;
* ჯანმრთელობის დაცვის ღონისძიებები 289,9 ათასი ლარი;
* სოციალური დაცვა 172,9 ათასი ლარი;

 **„გრანტების”** მუხლით საანგარიშო პერიოდში გეგმა განისაზღვრა 42,0 ათასი ლარით, საკასო შესრულებამ შეადგინა 42,0 ათასი ლარი, რაც გეგმის 100%-ს, ხოლო ბიუჯეტიდან გაწეული მთლიანი „ხარჯების“ საკასო შესრულების 0.2%-ს შეადგენს.

„გრანტების” მუხლით დაფინანსებული იქნა სახელმწიფო ბიუჯეტის დაფინანსებაზე მყოფი სსიპ „ილია ჭავჭავაძის საგურამოს სახელმწიფო მუზეუმი“-ს კომუნალური ხარჯები.

**„სოციალური უზრუნველყოფის”** მუხლით საანგარიშო პერიოდში გეგმა განისაზღვრა 1404,9 ათასი ლარით, ხოლო საკასო შესრულებამ შეადგინა 1156,7 ათასი ლარი, რაც გეგმის 80%-ს, ხოლო ბიუჯეტიდან გაწეული მთლიანი „ხარჯების“ საკასო შესრულების 4,5%-ს შეადგენს.

**„სოციალური უზრუნველყოფის“** მუხლიდან ძირითადად დაფინანსებული იქნა ისეთი მნიშვნელოვანი ღონისძიებები, როგორიცაა:

მოქალაქეებისათვის მკურნალობის და ოპერაციის ხარჯების დაფინანსება 787,1 ათასი ლარი

ერთჯერადი სოციალური დახმარებები 92,3 ათასი ლარი;

დიალიზის სახელმწიფო პროგრამაში ჩართული პირების ფინანსური დახმარება -22,1ათასი ლარი;

ცელიაკიით დაავადებული 3 ბენეფიციარის ფინანსური დახმარება 3,0 ათასი ლარი;

მესამე და მეტი შვილის შეძენის გამო ერთჯერადი ფინანსური დახმარება 10,4 ათასი ლარი ;

გაჭირვებული მოსახლეობისთვის საწვავი შეშის შეძენა - 20,1 ათასი ლარი;

18 წლამდე ასაკის შაქრიანი დიაბეტით (ინსულინდამოკიდებული) დაავადებული 6 ბენეფიციარის საკურორტო დახმარება - 5,8 ათასი ლარი.

სკოლამდელი ასაკის ბენეფიციარების ტრანსპორტით უზრუნველყოფა -182,3 ათასი ლარი.

გარდაცვლილი ვეტერანების სარიტუალო მომსახურებისთვის ფინანსური დახმარება 1,3 ათასი ლარი;

9 მაისის დღესასწაულთან დაკავშირებით მსოფლიო ომის მონაწილე 3 ვეტერანზე ფინანსური დახმარება 1,5 ათასი ლარი;

**„სხვა ხარჯების”** მუხლით საანგარიშო პერიოდში გეგმა განისაზღვრა 1447,9 ათასი ლარის ოდენობით, ხოლო საკასო ხარჯი გაწეული იქნა 788,5 ათასი ლარის მოცულობით, რაც გეგმის 55%-ს, ხოლო ბიუჯეტიდან გაწეული მთლიანი „ხარჯების“ საკასო შესრულების 3,1%-ია.

სხვა ხარჯების მუხლიდან ძირითადად დაფინანსებულია ისეთი მნიშვნელოვანი ღონისძიებები, როგორიცაა:

 **მუნიციპალიტეტის საკრებულოს**  წევრის (გარდა საკრებულოს თანამდებობის პირებისა) საქმიანობის განხორციელებასთან დაკავშირებული ხარჯები - 63,3 ათ. ლარი;

 **მუნიციპალიტეტის მერია -** მწვრთნელების და წარმატებული სპორტსმენების ჯილდოს დაფინანსება, სასამართლო განჩინებით დაკისრებული განაცდური ხელფასის ანაზღაურება,

სასამართლო გადაწყვეტილებების აღსრულება, 8 მარტის დღესასწაულთან დაკავშირებით მცხეთის მუნიციპალიტეტის სამედიცინო პერსონალისთვის სასაჩუქრე კალათის შესყიდვა - სულ 182,5 ათ.ლარი;

 **მუნიციპალური, ავარიული ობიექტების და შენობების რეაბილიტაცია** - **127,2** ათ.ლარი მცხეთაში, ანტიოქიის ქუჩა N10-ში მდებარე საცხოვრებელი კორპუსის საძირკვლიდან წყლის მოსაცილებლად დრენაჟის მოწყობა; ქ. მცხეთაში, არმაზის დასახლებაში N2 -ში N8 კორპუსის გამაგრება-აღდგენა; ქ. მცხეთაში რკინიგზის სადგურის დასახლებაში (ს/კ 72.07.08.096) საცხოვრებელი კორპუსის სახურავის რეაბილიტაცია.

 **საკანალიზაციო სისტემის მოწყობა - რეაბილიტაცია და ექსპლუატაცია** - **20,4** ათ.ლარი - ქ. მცხეთაში, ღართიკარის დასახლებაში, სამხედროს ქ.N12 ა-ში საცხოვრებელი კორპუსის წყალარინების სისტემის რეაბილიტაცია; სოფ. გალავანში საბავშვო ბაღის წყალარინების სისტემის რეაბილიტაცია; სოფ. საგურამოში კანალიზაციის ქსელის მოწყობა.

 **მუნიციპალიტეტში განსახორციელებელი პროექტების საპროექტო-სახარჯთაღრიცხვო, საექსპერტო და სამშენებლო-ტექნიკური ზედამხედველობის მომსახურება** - **5,4** ათ.ლარი;

 **სტიქიის შედეგების სალიკვიდაციო ღონისძიებების დაფინანსება - 196,6** ათ. ლარი: ქ. მცხეთაში ხანძრის შედეგად დაზიანებული კორპუსის სახურავის აღდგენა; სოფ. ნიჩბისში საცხოვრებელი სახლის დაზიანებული სახურავის აღდგენა, სოფ. საგურამოში სტიქიით დაზიანებული საცხოვრებელი სახლების სახურავების აღსადგენად მასალის შეძენა.

 **ზოგადი განათლების (საჯარო სკოლების) ხელშეწყობა** - **41,5** ათ. ლარი - ყოველი სემესტრის ბოლოს საჯარო სკოლების მე-11 და მე-12 კლასის წარჩინებული მოსწავლეების წახალისება 250 (ორასორმოცდაათი) ლარის ოდენობის ფულადი ჯილდოთი.

**ოჯახებისა და ბავშვების სოციალური დაცვა - 151,7 ათ. ლარი** - ხანძრით დაზარალებულთათვის ერთჯერადი დახმარება, სტიქიით დაზარალებული მოსახლეობისთვის სამშენებლო მასალებით დახმარება.

 **სარეზერვო ფონდი**

საანგარიშო პერიოდში სარეზერვო ფონდი განისაზღვრა 280,0 ათასი ლარით, წლის განმავლობაში გაუთვალისწინებელი გადასახდელების დაფინანსების მიზნით ფონდიდან თანხა არ გამოყოფილა;

 **წარმოქმნილი ვალდებულებების დაფარვა (მუნიციპალური განვითარების ფონდის სესხი)**

 სსიპ „საქართველოს მუნიციპალური განვითარების ფონდსა“ და მცხეთის მუნიციპალიტეტს შორის გაფორმებული „მყარი ნარჩენების მართვის პროექტის“ ქონების გადაცემის ხელშეკრულების ფარგლებში, 2017 წელს ფონდმა სესხის სახით განახორციელა მუნიციპალიტეტისათვის კომპაქტორიანი თვითმცლელი ნაგავმზიდი მანქანის (5 ცალი) და ნარჩენების კონტეინერების (200 ცალი) გადაცემა. სესხის მომსახურებისა და დაფარვისათვის საანგარიშო პერიოდში გაწეულმა ხარჯებმა შეადგინა **188,0** ათასი ლარი, აქედან, ვალების მომსახურებისათვის **(პროცენტების გადახდა)** გაწეულმა ხარჯებმა შეადგინა **62,3** ათასი ლარი, ხოლო **ვალების დაფარვისათვის - 125,7** ათასი ლარი. 2023 წლის 1 იანვრის მდგომარეობით სასესხო ვალდებულება შეადგენს **529,1** ათას ლარს.

 2022 წელს ადგილობრივი ბიუჯეტით გამოყოფილი ასიგნებები სხვადასხვა სფეროების მიხედვით შემდეგნაირად გადანაწილდა:

◙ **საერთო დანიშნულების** სახელმწიფო მომსახურებაზე - 8 202,8 ათასი ლარი;

◙ **თავდაცვა -** 246,4 ათასი ლარი;

◙ **ეკონომიკური საქმიანობა -** 14 470,5 ათასი ლარი;

◙ **გარემოს დაცვა -** 3 369,6 ათასი ლარი;

**◙ საბინაო-კომუნალური** მეურნეობა - 10 641,5 ათასი ლარი;

◙ **ჯანმრთელობის დაცვა -** 294,5 ათასი ლარი;

**◙ დასვენება, კულტურა და რელიგია -** 4 965,2 ათასი ლარი;

◙ **განათლება -**  6 796,9 ათასი ლარი;

**◙ სოციალური დაცვა -** 1 953,4 ათასი ლარი;

 **მცხეთის მუნიციპალიტეტის 2022 წლის ბიუჯეტით დაფინანსებული პრიორიტეტები:**

* პრიორიტეტი **ინფრასტრუქტურის ობიექტების მშენებლობა, რეაბილიტაცია და ექსპლუატაცია**  საანგარიშო პერიოდში დაფინანსდა 25 112,0 ათასი ლარით, რაც გეგმის (37 981,4 ათასი ლარი) 66,1%-ია;
* პრიორიტეტი **დასუფთავება და გარემოს დაცვა** საანგარიშო პერიოდში დაფინანსდა 3 369,6 ათასი ლარით, რაც გეგმის (3 647,0 ათასი ლარი) 92%-ია;
* პრიორიტეტი **განათლება** საანგარიშო პერიოდში დაფინანსდა 6 796,9 ათასი ლარით, რაც გეგმის (8 164,5 ათასი ლარი) 83%-ია;
* პრიორიტეტი **კულტურა, სპორტი და ახალგაზრდობა** საანგარიშო პერიოდში დაფინანსდა 4 965,2 ათასი ლარით, რაც გეგმის (6 791,2 ათასი ლარი) 73%-ია;
* პრიორიტეტი **ჯანმრთელობის დაცვა და სოციალური უზრუნველყოფა**  საანგარიშო პერიოდში დაფინანსდა 2 247,9 ათასი ლარით, რაც გეგმის (2 504,3 ათასი ლარი) 90%-ია;
* პრიორიტეტი **მმართველობა და საერთო დანიშნულების ხარჯები** საანგარიშო პერიოდში დაფინანსდა 8 574,8 ათასი ლარით, რაც გეგმის (10 123,6 ათასი ლარი) 85%-ია.

 **მუნიციპალიტეტის პრიორიტეტები**

 მუნიციპალიტეტის 2024-2027 წლების პრიორიტეტების დოკუმენტის მიხედვით განსაზღვრულია 6 პრიორიტეტული მიმართულება

**2024-2027 წლებში პრიორიტეტული მიმართულებების დასაფინანსებლად გათვალისწინებულია შემდეგი თანხები:**

ათასი ლარი

|  |  |  |  |  |  |  |
| --- | --- | --- | --- | --- | --- | --- |
| **პროგრამული კოდი**  | **პრიორიტეტი, პროგრამა, ქვეპროგრამა** | **მომუშავეთა რიცხოვნობა**  |  **2024 წლის პროექტი**  |  **2025 წლის პროგნოზი**  |  **2026 წლის პროგნოზი**  |  **2027 წლის პროგნოზი**  |
|  | **მცხეთის მუნიციპალიტეტი** | 1,464 | **33,833.0** | **35,320.1** | **39,827.0** | **42,977.5** |
| **01 00** |  **მმართველობა და საერთო დანიშნულების ხარჯები**  | 201 | **9,663.0** | **9,793.1** | **10,382.9** | **11,566.4** |
| **02 00** |  **ინფრასტრუქტურის მშენებლობა, რეაბილიტაცია და ექსპლუატაცია**  | 115 | **7,510.5** | **11,088.0** | **14,396.0** | **15,017.9** |
| **03 00** |  **დასუფთავება და გარემოს დაცვა**  | 176 | **3,000.0** | **2,800.0** | **2,955.0** | **2,955.0** |
| **04 00** | **განათლება** | 555 | **7,602.9** | **6,565.8** | **6,833.4** | **8,344.8** |
| **05 00** |  **კულტურა, რელიგია, ახალგაზრდობის ხელშეწყობა და სპორტი**  | 382 | **3,374.0** | **2,890.0** | **3,026.5** | **2,952.0** |
| **06 00** |  **ჯანმრთელობის დაცვა და სოციალური უზრუნველყოფა**  | 35 | **2,682.6** | **2,183.2** | **2,233.2** | **2,141.4** |

ქვემოთ მოცემულია 2024 წელს პრიორიტეტული მიმართულებების მიხედვით ფინანსების

გადანაწილების მაჩვენებელი.

**პრიორიტეტი - ინფრასტრუქტურის მშენებლობა, რეაბილიტაცია და ექსპლუატაცია (02 00)**

 მოსახლეობის ცხოვრების ხარისხის და მუნიციპალიტეტის ეკონომიკური განვითარების ერთ-ერთ განმსაზღვრელ წინაპირობას მუნიციპალური და კომუნალური მომსახურების ხარისხი წარმოადგენს, რაც უშუალო კავშირშია მუნიციპალური ინფრასტრუქტურის შემდგომ გაუმჯობესებასთან. „ადგილობრივი თვითმმართველობის კოდექსის“ მიხედვით, მუნიციპალიტეტის ექსკლუზიური უფლებამოსილებების მნიშვნელოვანი ნაწილი ინფრასტრუქტურულ საკითხებს უკავშირდება. შესაბამისად, მუნიციპალიტეტის მთელ ტერიტორიაზე თანამედროვე სტანდარტებთან შესაბამისი მუნიციპალური და კომუნალური მომსახურების ინფრასტრუქტურის განვითარება და მართვის მდგრადი სისტემის დანერგვა, რომელიც სრულად დააკმაყოფილებს მუნიციპალიტეტის მოსახლეობის მოთხოვნილებებს, უმნიშვნელოვანეს პრიორიტეტს წარმოადგენს.

 პრიორიტეტის ფარგლებში გაგრძელდება საგზაო ინფრასტრუქტურის მშენებლობა-რეაბილიტაცია, წყლის სისტემების, გარე განათების ქსელის განვითარება და მუნიციპალიტეტში სხვა აუცილებელი კეთილმოწყობის ღონისძიებების დაფინანსება. პრიორიტეტის ფარგლებში განხორციელდება როგორც ახალი ინფრასტრუქტურის მშენებლობა, ასევე, არსებული ინფრასტრუქტურის მოვლა-შენახვა და დაფინანსდება მის ექსპლუატაციასთან დაკავშირებული ხარჯები.

ათასი ლარი

| **პროგრამული კოდი** | **დასახელება** | **2024 წლის პროექტი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** |
| --- | --- | --- | --- | --- | --- |
| **02 00**  |  **ინფრასტრუქტურის მშენებლობა, რეაბილიტაცია და ექსპლუატაცია**  | **7,510.5** | **11,088.0** | **14,396.0** | **15,017.9** |
|  **02 01**  |  **საგზაო ინფრასტრუქტურის განვითარება**  | **1,410.0** | **3,190.0** | **5,619.5** | **6,107.9** |
|  **02 01 01**  |  **გზების მოვლა-შენახვა და მიმდინარე შეკეთება**  | **-** | **-** | **-** | **1,107.9** |
|  **02 01 02**  |  **გზების კაპიტალური შეკეთება**  | **1,250.0** | **1,690.0** | **3,325.0** | **3,000.0** |
|  **02 01 03**  |  **გზების კეთილმოწყობა**  | **160.0** | **1,500.0** | **2,294.5** | **2,000.0** |
|  **02 02**  |  **წყლის სისტემების განვითარება**  | **1,330.0** | **4,660.0** | **4,866.5** | **4,120.0** |
|  **02 02 01**  |  **სასმელი წყლის სისტემების მოვლა-პატრონობა**  | **1,160.0** | **1,165.0** | **1,200.0** | **1,000.0** |
|  **02 02 02**  |  **სასმელი წყლის სისტემების რეაბილიტაცია**  | **70.0** | **3,375.0** | **3,532.5** | **3,020.0** |
|  **02 02 03**  |  **საკანალიზაციო სისტემის მოწყობა - რეაბილიტაცია და ექსპლუატაცია**  | **100.0** | **120.0** | **134.0** | **100.0** |
|  **02 03**  |  **გარე განათების ქსელის მოწყობა, რეაბილიტაცია, ექსპლუატაცია**  | **1,660.0** | **1,820.0** | **2,200.0** | **2,200.0** |
|  **02 03 01**  |  **გარე განათების ქსელის ექსპლუატაცია**  | **1,660.0** | **1,820.0** | **2,200.0** | **2,200.0** |
|  **02 03 01 01**  |  **გარე განათების ქსელის მოხმარებული ელექტროენერგიის ხარჯის ანაზღაურება**  | **1,300.0** | **1,440.0** | **1,800.0** | **1,800.0** |
|  **02 03 01 02**  |  **გარე განათების ქსელის მოვლა-პატრონობა**  | **360.0** | **380.0** | **400.0** | **400.0** |
|  **02 04**  |  **მუნიციპალური, ავარიული ობიექტების და შენობების რეაბილიტაცია**  | **100.0** | **80.0** | **90.0** | **90.0** |
|  **02 05**  |  **სატრანსპორტო სისტემის და სერვისის განვითარება**  | **1,180.5** | **-** | **-** | **-** |
|  **02 06**  |  **კეთილმოწყობის ღონისძიებები**  | **830.0** | **468.0** | **650.0** | **980.0** |
|  **02 06 01**  |  **საზოგადოებრივი სივრცეების მოწყობა-რეაბილიტაცია და ექსპლუატაცია (სკვერები და მოსაცდელები)**  | **300.0** | **280.0** | **400.0** | **400.0** |
|  **02 06 02**  |  **დაზიანებული მუნიციპალური ქონების მოვლა-პატრონობა**  | **80.0** | **80.0** | **100.0** | **80.0** |
|  **02 06 03**  |  **სადღესასწაულო ღონისძიებები**  | **450.0** | **108.0** | **150.0** | **500.0** |
|  **02 09**  |  **მუნიციპალიტეტში განსახორციელებელი პროექტების საპროექტო-სახარჯთაღრიცხვო, საექსპერტო და სამშენებლო-ტექნიკური ზედამხედველობის მომსახურება**  | **1,000.0** | **870.0** | **970.0** | **1,520.0** |

 **პრიორიტეტი - დასუფთავება და გარემოს დაცვა ( 03 00)**

 განხორციელებული ინფრასტრუქტურული პროექტების პარალელურად მნიშვნელოვანია რეკრეაციული ფართობების ინტენსიური ზრდა და არსებულის მოვლა-პატრონობა. ამასთან ერთად უმთავრეს პრიორიტეტს წარმოადგენს უსაფრთხო გარემო და სანიტარული მდგომარეობის ყოველწლიური გაუმჯობესება.

ათასი ლარი

| **პროგრამული კოდი** | **დასახელება** | **2024 წლის პროექტი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** |
| --- | --- | --- | --- | --- | --- |
| **03 00**  |  **დასუფთავება და გარემოს დაცვა**  | **3,000.0** | **2,800.0** | **2,955.0** | **2,955.0** |
|  **03 01**  |  **დასუფთავება და ნარჩენების გატანა**  | **2,775.0** | **2,575.0** | **2,675.0** | **2,675.0** |
|  **03 02**  |  **მწვანე ნარგავების გაშენება, მოვლა-პატრონობა**  | **145.0** | **145.0** | **200.0** | **200.0** |
|  **03 02 01**  |  **მწვანე ნარგავების მოვლა-პატრონობა**  | **145.0** | **145.0** | **200.0** | **200.0** |

**პრიორიტეტი - განათლება 04 00**

თვითმმართველობის მნიშვნელოვან პრიორიტეტებში მომავალი თაობების აღზრდის მიმართულებით დაწყებით და ზოგად განათლებასთან ერთად მნიშვნელოვანი როლი ენიჭება სკოლამდელ განათლებას. განათლების ხელშეწყობის მიზნით მუნიციპალიტეტი ახორციელებს სკოლამდელი დაწესებულებების ფუნქციონირების უზრუნველყოფას, საჯარო სკოლების მე-11 და მე-12 კლასის წარჩინებული მოსწავლეების წახალისებას და დელეგირებული უფლებამოსილების ხელშეკრულების ფარგლებში საჯაროს სკოლის მოსწავლეთა ტრანსპორტით უზრუნველყოფას.

ათასი ლარი

|  |  |  |  |  |  |
| --- | --- | --- | --- | --- | --- |
| **პროგრამული კოდი** | **დასახელება** | **2024 წლის პროექტი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** |
| **04 00**  |  **განათლება**  | **7,602.9** | **6,565.8** | **6,833.4** | **8,344.8** |
|  **04 01**  |  **სკოლამდელი დაწესებულებების ხელშეწყობა**  | **7,552.9** | **6,510.8** | **6,763.4** | **8,289.8** |
|  **04 04**  |  **ზოგადი განათლების (საჯარო სკოლების) ხელშეწყობა**  | **50.0** | **55.0** | **70.0** | **55.0** |

**პრიორიტეტი - კულტურა, ახალგაზრდობა და სპორტი 05 00**

მუნიციპალიტეტის კულტურული ტრადიციების დაცვა და ღირსეული გაგრძელება თვითმმართველობის ერთ-ერთი უმინიშვნელოვანესი პრიორიტეტია. კულტურის სფეროში გასატარებელი ღონისძიებების შედეგად მცხეთის მუნიციპალიტეტი უნდა წარმოჩინდეს კულტურული სამყაროს ღირსეულ წევრად. მუნიციპალიტეტი თავის მხრივ ხელს უწყობს კულტურისა და ხელოვნების სფეროს წარმომადგენლთა განვითარებას. დემოკრატიული განვითარებისა და ეკონომიკური ზრდის თვალსაზრისით ახალგაზრდობა თანამედროვე ქვეყნებში ერთ-ერთ ყველაზე დიდ ფასეულობას წარმოადგენს. ახალგაზრდების მრავალმხრივი განვითარებისა და მათში ცხოვრების ჯანსაღი წესის დამკვიდრების პროპაგანდისათვის თვითმმართველობა განაგრძობს წარმატებული სპორტსმენების ხელშეწყობას და შესაბამისი პირობების შექმნას, რათა ნიჭიერმა ბავშვებმა და ახალგაზრდებმა შეძლონ მათი შესაძლებლობების მაქსიმალური გამოვლინება, როგორც ქვეყნის, ისე საერთაშორისო მასშტაბით.

ათასი ლარი

| **პროგრამული კოდი** | **დასახელება** | **2024 წლის პროექტი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** |
| --- | --- | --- | --- | --- | --- |
| **05 00**  |  **კულტურა, რელიგია, ახალგაზრდობის ხელშეწყობა და სპორტი**  | **3,374.0** | **2,890.0** | **3,026.5** | **2,952.0** |
|  **05 01**  |  **სპორტის სფეროს განვითარება**  | **1,712.0** | **1,358.0** | **1,414.5** | **1,390.0** |
|  **05 01 01**  |  **სპორტული დაწესებულებების ხელშეწყობა**  | **1,712.0** | **1,358.0** | **1,414.5** | **1,390.0** |
|  **05 01 01 01**  |  **ფეხბურთის განვითარების ხელშეწყობა**  | **330.0** | **263.5** | **280.0** | **330.0** |
|  **05 01 01 02**  |  **კანოესა და ნიჩბოსნობის განვითარების ხელშეწყობა**  | **298.0** | **276.5** | **286.5** | **330.0** |
|  **05 01 01 03**  |  **ჭიდაობის განვითარების ხელშეწყობა**  | **453.0** | **359.0** | **369.0** | **450.0** |
|  **05 01 01 04**  |  **სპორტის სხვადასხვა სახეობის განვითარების ხელშეწყობა**  | **281.0** | **209.0** | **219.0** | **280.0** |
|  **05 01 01 05**  |  **საცურაო სპორტის განვითარების ხელშეწყობა**  | **250.0** | **250.0** | **260.0** | **-** |
|  **05 01 01 06**  |  **რაგბის განვითარების ხელშეწყობა**  | **100.0** | **-** | **-** | **-** |
|  **05 02**  |  **კულტურის სფეროს განვითარება**  | **1,662.0** | **1,532.0** | **1,612.0** | **1,562.0** |
|  **05 02 01**  |  **კულტურის დაწესებულებების ხელშეწყობა**  | **1,342.0** | **1,242.0** | **1,292.0** | **1,242.0** |
|  **05 02 01 01**  |  **კულტურის და განათლების მულტიფუნქციური ცენტრის ხელშეწყობა**  | **1,300.0** | **1,200.0** | **1,250.0** | **1,200.0** |
|  **05 02 01 04**  |  **მუზეუმების ხელშეწყობა**  | **42.0** | **42.0** | **42.0** | **42.0** |
|  **05 02 04**  |  **რელიგიური ორგანიზაციების ხელშეწყობა**  | **20.0** | **20.0** | **20.0** | **20.0** |
|  **05 02 05**  |  **კულტურული მემკვიდრეობისა და ტურიზმის განვითარების ხელშეწყობა**  | **300.0** | **270.0** | **300.0** | **300.0** |

**ჯანმრთელობის დაცვა და სოციალური უზრუნველყოფა 06 00**

მოსახლეობის ჯანმრთელობის დაცვის ხელშეწყობა და მათი სოციალური დაცვა ერთ-ერთ მთავარ პრიორიტეტს წარმოადგენს. თვითმმართველობა არსებული რესურსების ფარგლებში განაგრძობს სოციალურად დაუცველი მოსახლეობის სხვადასხვა დახმარებებითა და შეღავათებით უზრუნველყოფას. ერთიანი სახელმწიფო პოლიტიკის ფარგლებში გაგრძელდება საზოგადოებრივი ჯანმრთელობის დაცვის მიზნით ადგილობრივ დონეზე სხვადასხვა ღონისძიებების განხორციელება, რაც უზრუნველყოფს მუნიციპალიტეტის მოსახლეობის ჯანმრთელობის დაცვას სხვადასხვა გადამდები და ინფექციური დაავადებებისაგან.

ათასი ლარი

| **პროგრამული კოდი** | **დასახელება** | **2024 წლის პროექტი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** |
| --- | --- | --- | --- | --- | --- |
| **06 00**  |  **ჯანმრთელობის დაცვა და სოციალური უზრუნველყოფა**  | **2,682.6** | **2,183.2** | **2,233.2** | **2,141.4** |
|  **06 01**  |  **ჯანმრთელობის დაცვა**  | **1,222.3** | **1,250.0** | **1,280.0** | **1,180.0** |
|  **06 01 01**  |  **საზოგადოებრივი ჯანდაცვის მომსახურება**  | **322.3** | **260.0** | **280.0** | **280.0** |
|  **06 01 02**  |  **მოქალაქეების მკურნალობის და ოპერაციების ხარჯების დაფინანსება**  | **900.0** | **990.0** | **1,000.0** | **900.0** |
|  **06 02**  |  **სოციალური დაცვა**  | **1,460.3** | **933.2** | **953.2** | **961.4** |
|  **06 02 01**  |  **ოჯახებისა და ბავშვების სოციალური დაცვა**  | **1,097.5** | **602.4** | **622.4** | **622.4** |
|  **06 02 02**  |  **ერთჯერადი სოციალური დახმარება**  | **100.0** | **120.0** | **120.0** | **100.0** |
|  **06 02 03**  |  **ომის ვეტერანთა სოციალური დაცვა, სამშობლოს დაცვისას დაღუპულთა და ომის შემდეგ გარდაცვლილ მეომართა სარიტუალო მომსახურება**  | **4.0** | **5.0** | **5.0** | **4.0** |
|  **06 02 04**  |  **დიალიზის სახელმწიფო პროგრამაში ჩართული პირების ფინანსური დახმარება**  | **48.0** | **30.0** | **30.0** | **50.0** |
|  **06 02 05**  |  **ინვესტიციების და ჰუმანიტარული პროექტების გაერთიანების ხელშეწყობა**  | **77.8** | **80.0** | **80.0** | **80.0** |
|  **06 02 06**  | **მზრუნველობამოკლებულთათვის უფასო სასადილოს დაფინანსება**  | **133.0** | **95.8** | **95.8** | **105.0** |

**მმართველობა და საერთო დანიშნულების ხარჯები 01 00**

პრიორიტეტი მოიცავს ისეთ ღონისძიებებს, რომლებიც ადმინისტრაციული ხასიათისაა და ხელს უწყობს სისტემის გამართულ ფუნქციონირებას, როგორიცაა მუნიციპალიტეტის მერიის სტრუქტურული ერთეულების, მუნიციპალიტეტის საკრებულოს აპარატის შენახვის ხარჯები, მათ შორის: შრომის ანაზღაურება, საქონელი და მომსახურება და სხვა. ასევე, მოიცავს საჯარო მოხელეთა კვალიფიკაციის ამაღლების ხელშეწყობის პროგრამის ხარჯებს, ბიუჯეტის სარეზერვო ფონდს, წინა წლებში წარმოქმნილი დავალიანებების დაფარვისა და სასამართლო გადაწყვეტილებების აღსრულების ფონდს, სესხის მომსახურებას და ვალების დაფარვის ხარჯებს, მუნიციპალური არქივის დაფინანსებას, გენდერული თანასწორობის ხელშეწყობას.

ათასი ლარი

| **პროგრამული კოდი** | **დასახელება** | **2024 წლის პროექტი** | **2025 წლის პროგნოზი** | **2026 წლის პროგნოზი** | **2027 წლის პროგნოზი** |
| --- | --- | --- | --- | --- | --- |
| **01 00**  |  **მმართველობა და საერთო დანიშნულების ხარჯები**  | **9,663.0** | **9,793.1** | **10,382.9** | **11,566.4** |
|  **01 01**  |  **საკანონმდებლო და აღმასრულებელი ხელისუფლების საქმიანობის უზრუნველყოფა**  | **9,155.9** | **9,281.5** | **9,851.3** | **11,059.8** |
|  **01 01 01**  |  **მუნიციპალიტეტის საკრებულო**  | **1,340.3** | **1,396.2** | **1,507.3** | **1,720.0** |
|  **01 01 02**  |  **მუნიციპალიტეტის მერია**  | **7,757.6** | **7,838.7** | **8,297.3** | **9,269.8** |
|  **01 01 04**  |  **საჯარო მოხელეთა პროფესიული სწავლება**  | **58.0** | **46.6** | **46.7** | **70.0** |
|  **01 02**  |  **საერთო დანიშნულების ხარჯები**  | **507.1** | **511.6** | **531.6** | **506.6** |
|  **01 02 01**  |  **სარეზერვო ფონდი**  | **300.0** | **320.0** | **340.0** | **300.0** |
|  **01 02 03**  |  **წარმოქმნილი ვალდებულებების დაფარვა (მგფ-ს სესხი)**  | **192.1** | **191.6** | **191.6** | **191.6** |
|  **01 02 04**  |  **მუნიციპალიტეტში გენდერული თანასწორობის ხელშეწყობა**  | **15.0** | **-** | **-** | **15.0** |

❖ **ბიუჯეტის სტრუქტურა**

მუნიციპალიტეტის ბიუჯეტში ფინანსური მონაცემები წარმოდგენილია გასული, მიმდინარე და დასაგეგმი საბიუჯეტო წლისათვის. მაგალითად, 2024 წლის ბიუჯეტში არის ინფორმაცია 2022 და 2023 წლების ფინანსური მაჩვენებლების შესახებ.

მუნიციპალიტეტის ბიუჯეტი შემდეგი თავებისგან შედგება:

**პირველი თავი შედგება შემდეგი მუხლებისგან:**

**მუხლი 1. მუნიციპალიტეტის ბიუჯეტის ბალანსი**

ამ მუხლში მოცემულია მთელი ბიუჯეტის შესახებ ინფორმაცია:

✓ შემოსავლებსა და ხარჯებს შორის რა სხვაობაა (საოპერაციო სალდო);

✓ არაფინანსური აქტივების ცვლილება რამდენია (მუნიციპალური ქონების შექმნისთვის დახარჯულ თანხასა და ქონების გაყიდვის შედეგად მიღებულ თანხას შორის სხვაობა );

✓ მთლიანი სალდოს მოცულობა, ანუ ბიუჯეტი პროფიციტულია თუ დეფიციტური. ეს კი იანგარიშება საოპერაციო სალდოს გამოკლებული არაფინანსური აქტივების ცვლილება;

✓ შემდეგ გამოითვლება ბიუჯეტის ბალანსი - გაანგარიშებისას მთლიანი სალდოს მაჩვენებელს აკლდება ფინანსური აქტივების ცვლილების მაჩვენებელი და ემატება ვალდებულებების ცვლილების (მუნიციპალიტეტის მიერ აღებული ახალი ვალის მოცულობას გამოკლებული ძველი ვალის დასაფარად გათვალისწინებული ძირითადი თანხა) მაჩვენებელი.

**მუხლი 2. ბიუჯეტის შემოსულობები, გადასახდელები და ნაშთის ცვლილება**

ამ მუხლში მოცემულია ინფორმაცია თუ რამდენი იქნება ბიუჯეტის:

✓ **შემოსულობები:**  შემოსავლები, არაფინანსური აქტივების კლება, ფინანსური აქტივების კლება (ნაშთის გამოკლებით) და ვალდებულების ზრდა;

✓  **გადასახდელები:** ხარჯები, არაფინანსური აქტივების ზრდა, ფინანსური აქტივების ზრდა (ნაშთის გამოკლებით) და ვალდებულების კლება;

✓ **ნაშთის ცვლილება:** ნაშთი არის ბიუჯეტის ანგარიშზე შესაბამისი პერიოდისათვის არსებული ფულადი, ხოლო ნაშთის ცვლილება არის ანგარიშზე არსებული ფულადი სახსრების გამოყენება ან დაგროვება;

**მუხლი 3. მუნიციპალიტეტის ბიუჯეტის შემოსავლები**

ამ მუხლში მოცემულია ინფორმაცია ბიუჯეტის შემოსავლების მოცულობის შესახებ

* გადასახადები
* გრანტები
* სხვა შემოსავლები;

**მუხლი 4. მუნიციპალიტეტის ბიუჯეტის გადასახადები**

ამ მუხლში მოცემულია ინფორმაცია თუ რამდენი თანხა შემოვა ბიუჯეტში შემდეგი

გადასახადებიდან:

✓ ქონების გადასახადი;

✓ დღგ;

**მუხლი 5. მუნიციპალიტეტის ბიუჯეტის გრანტები**

ამ მუხლში მოცემულია ინფორმაცია თუ რამდენი თანხა შემოვალ ბიუჯეტში გრანტებიდან:

✓ დონორებისგან მიღებული თანხები;

✓ სახელმწიფო ბიუჯეტიდან მიღებული ტრანსფერები: მიზნობრივი *,* კაპიტალური და სპეციალური ტრანსფერები

**მუხლი 6. ბიუჯეტის სხვა შემოსავლები**

ამ მუხლში მოცემულია ინფორმაცია თუ რამდენი თანხა შემოვალ ბიუჯეტში სხვა

შემოსავლებიდან, როგორიც არის:

✓ პროცენტი;

✓ რენტა;

✓ მოსაკრებლები;

✓ ჯარიმები, საურავები და სხვა

**მუხლი 7. მუნიციპალიტეტის ბიუჯეტის ხარჯები;**

ამ მუხლში მოცემულია ინფორმაცია თუ რა თანხაა გათვალისწინებული ყოველწლიურად

გასაწევი ხარჯებისთვის, როგორიც არის:

✓ შრომის ანაზღაურება;

✓ საქონელი და მომსახურება;

✓ სუბისდია;

✓ პროცენტი;

✓ გრანტი;

✓ სოციალური უზრუნველყოფა;

✓ სხვა ხარჯი;

**მუხლი 8. მუნიციპალიტეტის ბიუჯეტის არაფინანსური აქტივების ცვლილება;**

**ამ მუხლში მოცემულია ინფორმაცია არაფინანსური აქტივების ზრდისა და კლების შესახებ:**

✓ არაფინანსური აქტივების ზრდა - ქონების შეძენა და კაპიტალური პროექტების განხორციელება;

✓ არაფინანსური აქტივების კლება - მუნიციპალიტეტის მიერ ქონების (შენობა-ნაგებობები, მანქანა-დანადგარები, ინვენტარი, მიწა) გაყიდვიდან მიღებული ფულადი სახსრები.

**მუხლი 9. ხარჯებისა და არაფინანსური აქტივების ზრდის ფუნქციონალური კლასიფიკაცია;**

ამ მუხლში მოცემულია ინფორმაცია ბიუჯეტიდან ხარჯებსა და არაფინანსური აქტივების

ზრდაზე ერთად რამდენი იხარჯება ფუნქციონალურ ჭრილში:

* საერთო დანიშნულების სახელმწიფო მომსახურება (701);
* თავდაცვა (702);
* ეკონომიკური საქმიანობა (704);
* გარემოს დაცვა (705);
* საბინაო-კომუნალური მეურნეობა (706);
* ჯანმრთელობის დაცვა (707);
* დასვენება, კულტურა და რელიგია (708);
* განათლება (709);
* სოციალური დაცვა (710).

**მუხლი 10. მუნიციპალიტეტის ბიუჯეტის საოპერაციო და მთლიანი სალდო;**

ამ მუხლში წარმოდგენილია ინფორმაცია ბიუჯეტის საოპერაციო და მთლიანი სალდოს

მოცულობის შესახებ.

**მუხლი 11. მუნიციპალიტეტის ბიუჯეტის ფინანსური აქტივების ცვლილება;**

ამ მუხლში წარმოდგენილია ინფორმაცია თუ რა თანხა დაიხარჯება ბიუჯეტიდან ფინანსური აქტივების ზრდაზე და რა თანხა შემოვა ბიუჯეტში ფინანსური აქტივების კლებიდან:

✓ მუნიციპალიტეტის ფინანსური აქტივი იზრდება როდესაც მუნიციპალიტეტი სესხს გასცემს, ან შპს-ს აფინანსებს, ან დეპოზიტზე დებს თანხას;

✓ ფულად სახსრები, რომელიც მუნიციპალიტეტის მიერ მის საკუთრებაში არსებული ფინანსური რესურსების (ვალუტა და დეპოზიტები, მუნიციპალიტეტის მიერ გასესხებული თანხა, აქციები და სხვა კაპიტალი) გამოყენებიდან მიიღება, არის შემოსულობა ფინანსური აქტივის კლებიდან;

**მუხლი 12. მუნიციპალიტეტის ბიუჯეტის ვალდებულებების ცვლილება;**

ამ მუხლში წარმოდგენილია ინფორმაცია რამდენ ვალს იღებს მუნიციპალიტეტი და ძველი ვალიდან რა თანხას ფარავს.

✓ ვალდებულებების ზრდა - არის ფულადი სახსრები, რომელიც მუნიციპალიტეტს ვალის (საგარეო და საშინაო) აღების შედეგად აქვს. მუნიციპალიტეტს სესხის აღება მხოლოდ საქართველოს მთავრობის ნებართვით შეუძლია;

✓ ვალდებულებების კლება - მუნიციპალიტეტის მიერ აღებული ვალის ძირითადი თანხის დაფარვა.

➢ ბიუჯეტის მეორე თავში მოცემულია პრიორიტეტების, პროგრამებსა და ქვეპროგრამების

აღწერა , მიზნები და მოსალოდნელი საბოლოო/შუალედური შედეგები, ხოლო შედეგების

შეფასების ინდიკატორები (საბაზისო და მიზნობრივი მაჩვენებლები, ცდომილების

ალბათობა და შესაძლო რისკები) კი მოცემულია პროგრამული ბიუჯეტის დანართში.

მუნიციპალიტეტების პრიორიტეტული მიმართულებებია:

* მმართველობა და საერთო დანიშნულების ხარჯები (პროგრამული კოდი 01 00);
* ინფრასტრუქტურის განვითარება (პროგრამული კოდი 02 00);
* დასუფთავება და გარემოს დაცვა (პროგრამული კოდი 03 00;
* კულტურა, ახალგაზრდობა და სპორტი (პროგრამული კოდი 05 00);
* განათლება (პროგრამული კოდი 04 00);
* ჯანმრთელობის დაცვა და სოციალური უზრუნველყოფა (პროგრამული კოდი 06 00);

**მესამე თავში** წარმოდგენილია ინფორმაცია პრიორიტეტების, პროგრამებისა და

ქვეპროგრამებისათვის გამოყოფილი ასიგნებების შესახებ. ეს ინფორმაცია მოცემული უნდა

იყოს გასული, მიმდინარე და დასაგეგმი წლების მიხედვით.

**ბიუჯეტის მეოთხე თავში** კი წარმოდგენილია ინფორმაცია მარეგულირებელი ნორმების შესახებ. კერძოდ, ბიუჯეტის სარეზერვო ფონდის შესახებ. **2024 წელს ფონდის მოცულობა 300,0 ათასი ლარია.** ასევე მოცემულია ინფორმაცია მიზნობრივი ტრანსფერის შესახებ და სხვა

მარეგულირებელი ნორმები.

 მუნიციპალიტეტის ბიუჯეტი მომზადებულია პროგრამული ბიუჯეტის შედგენის მეთოდოლოგიის დამტკიცების თაობაზე საქართველოს ფინანსთა **მინისტრის ბრძანება №385-ის (2011 წლის 8 ივლისი ქ. თბილისი) მიხედვით.**

**მცხეთის მუნიციპალიტეტის ძირითადი ფინანსური მაჩვენებლები**

**2024 წლისთვის**

**❖ შემოსულობები**

ადგილობრივი თვითმმართველ ერთეულებს გააჩნიათ როგორც საკუთარი ფულადი სახსრები - საგადასახადო და არასაგადასახადო შემოსავლები, სახელმწიფო (ან ავტონომიური რესპუბლიკის ბიუჯეტიდან) ბიუჯეტიდან ან სხვა დონორებისგან მიღებული ფინანსური რესურები, ასევე შეუძლია ვალის აღება - ყველაფერი ეს ბიუჯეტის შემოსულობებს წარმოადგენს.

ბიუჯეტის შემოსულობები არის ბიუჯეტში შემოსული ფულადი სახსრების ერთობლიობა,

რომელსაც მუნიციპალიტეტი იღებს ზემოთ მოცემული 4 ძირითადი წყაროდან.

 **❖ შემოსავლები:**  გადასახადები (ქონების გადასახადიდან და დამატებითი ღირებულების

გადასახადიდან წილი), გრანტები და სხვა შემოსავლები (ქვემოთ დეტალურად იქნება

განხილული სამივე სახის შემოსავალი);

 ❖ **არაფინანსური აქტივების კლება** - არის მუნიციპალიტეტის მიერ გასაყიდად გატანილი

ქონებიდან მიღებულ ფულად სახსრები.

მუნიციპალიტეტს შემდეგი სახის არაფინანსური აქტივები აქვს:

✓ *ძირითადი აქტივები* (შენობა-ნაგებობები, მანქანა-დანადგარები და ინვენტარი და სხვა);

✓ *არაწარმოებული აქტივები (მიწა);*

 როდესაც მუნიციპალიტეტი შენობა-ნაგებობას ან მიწას ყიდის, მას ქონება აკლდება, თუმცა

ბიუჯეტში ფული შემოსდის, ამიტომ ქონების გაყიდვიდან მიღებულ თანხებს არაფინანსური

აქტივების კლება ჰქვია.

 ❖ **ფინანსური აქტივების კლება** - არის ფულად სახსრები, რომელიც მუნიციპალიტეტის მიერ მის საკუთრებაში არსებული ფინანსური რესურესების გამოყენებიდან მიიღება.

კერძოდ, ფინანსური აქტივებია:

* *ვალუტა და დეპოზიტები*
* *სესხები (მუნიციპალიტეტის მიერ გასესხებული თანხა)*
* *აქციები და სხვა კაპიტალი*

 ❖ **ვალდებულებების ზრდა**  - არის ფულადი სახსრები, რომელიც მუნიციპალიტეტს ვალის

აღების შედეგად აქვს.

კერძოდ, ვალდებულებებია:

* *საგარეო ვალი*
* *საშინაო ვალი*

მცხეთის მუნიციპალიტეტის შემოსულობების მაჩვენებელი 2024 წლისთვის 33 833,0 ათასი ლარია, აქედან შემოსავლები 32 903,0 ათასი ლარია, ხოლო არაფინანსური აქტივების კლება 600,0 ათასი ლარი. აღსანიშნავია, რომ ეს მაჩვენებელი 2024 წლის განმავლობაში გაიზრდება. ამასთან, ნაშთი (ფინანსური აქტივების კლება) 0,0 ათასი ლარია (არ არის დაგეგმილი ბიუჯეტის ანგარიშებზე არსებული თავისუფალი სახსრების (ნაშთის) გამოყენება).

**შემოსავლები**

მუნიციპალიტეტის შემოსულობების მთავარი წყარო შემოსავლებია. მცხეთის მუნიციპალიტეტის ბიუჯეტში გადასახადებიდან 26 824,7 ათასი ლარის შემოსვლა იგეგმება (მთელი შემოსავლების 81,5%), გრანტებიდან - 270,3 ათასი ლარის (მთელი შემოსავლების 0,8%), ხოლო სხვა შემოსავლებიდან - 5 808,0 ათასი ლარის (მთელი შემოსავლების 17,7%).

**გადასახადები**

გადასახადები შედგება:

❖ ქონების გადასახადისგან - 2024 წელს მცხეთის მუნიციპალიტეტის ბიუჯეტში **ქონების**

**გადასახადიდან 14 000,0** ათასი ლარის მობილიზებაა დაგეგმილი. ამ თანხას იხდიან როგორც

იურიდიული, ისე ფიზიკური პირები.

❖ დამატებული ღირებულების გადასახადისგან (დღგ) - 2024 წელს მცხეთის მუნიციპალიტეტის ბიუჯეტში დღგ-დან 12 824,7 ათასი ლარი შემოვა.

 სახელმწიფო ბიუჯეტში შესული დღგ-დან 19 პროცენტი ნაწილდება მუნიციპალიტეტებს შორის.

გადანაწილება შემდეგი წესის მიხედვით ხდება:

✓ მუნიციპალიტეტში რეგისტრირებული მოსახლეობის რაოდენობის - 60%;

✓ 6 წლამდე ბავშვთა რაოდენობის - 15%;

✓ 6-დან 18 წლამდე მოზარდთა რაოდენობის - 10%;

✓ მაღალმთიან დასახლებაში მუდმივად მცხოვრები პირის სტატუსის მქონე პირთა რაოდენობის;

✓ მუნიციპალიტეტის ფართობის - 5%;

ამ სტატისტიკური მონაცემების საფუძველზე განისაზღვრება თანხის მოცულობა

მუნიციპალიტეტებისთვის. მუნიციპალიტეტებისთვის განკუთვნილი **დღგ**-ს წილიდან 0,74%-ს, ანუ **12 824,7** ათას ლარს, იღებს მცხეთის მუნიციპალიტეტი.

**გრანტები**

ბიუჯეტის მე-5 მუხლში მოცემულია **ინფორმაცია გრანტების (ტრანსფერების) შესახებ.**

მუნიციპალიტეტები სახელმწიფო ბიუჯეტიდან იღებენ ტრანსფერებს.

სულ მუნიციპალიტეტი 3 სახის ტრანსფერს იღებს:

✓ **მიზნობრივი ტრანსფერი** - დელეგირებულ უფლებამოსილებათა განხორციელების მიზნით ფინანსური დახმარების სახით მიღებული სახსრები;

**✓ კაპიტალური ტრანსფერი** - გამოიყოფა კაპიტალური პროექტის განსახორციელებლად.

კაპიტალური ტრანსფერი არის სახელმწიფო, ავტონომიური რესპუბლიკის რესპუბლიკურ და

ადგილობრივი თვითმმართველი ერთეულების ბიუჯეტებს შორის გაწეული ფინანსური

დახმარება, რომელიც დაკავშირებულია ტრანსფერის მიმღების არაფინანსური აქტივების

ზრდასთან;

**✓ სპეციალური ტრანსფერი** - სტიქიური მოვლენების, ეკოლოგიური და სხვა სახის

კატასტროფების, საომარი მოქმედებების, ეპიდემიების და სხვა საგანგებო სიტუაციების

შედეგების (ზიანის) სალიკვიდაციოდ, აგრეთვე სხვა ღონისძიებების განსახორციელებლად

მცხეთის მუნიციპალიტეტის შემოსავლები **გრანტებიდან 270,3** ათასი ლარით (მიზნობრივი ტრანსფერი) არის დაგეგმილი.

**სხვა შემოსავლები**

ბიუჯეტის მე-6 მუხლში მოცემულია ინფორმაცია სხვა შემოსავლებიდან მიღებული ფულადი სახსრების შესახებ.

!!! რას მოიცავს სხვა შემოსავლები:

▪ **შემოსავლები საკუთრებიდან:** *პროცენტი* (კომერციულ ბანკში არსებული დეპოზიტიდან

მიღებული პროცენტი); *რენტა* (მოსაკრებელი ბუნებრივი რესურსებით სარგებლობისათვის

და შემოსავალი მიწის იჯარიდან და მართვაში გადაცემიდან);

▪ **საქონლისა და მომსახურების რეალიზაცია:**  *ადმინისტრაციული მოსაკრებლები და*

*გადასახდელები* (მოსაკრებელი მშენებლობის ნებართვაზე; სამხედრო სავალდებულო

სამსახურის გადავადების მოსაკრებელი; ადგილობრივი მოსაკრებელი დასახლებული

ტერიტორიის დასუფთავებისათვის; სათამაშო ბიზნესის მოსაკრებელი და სხვ.); *არასაბაზრო*

*წესით გაყიდული საქონელი და მომსახურება* (შემოსავლები მომსახურების გაწევიდან);

▪ **ჯარიმები, სანქციები და საურავები:**  მათ შორის საგზაო მოძრაობის წესების დარღვევის გამო, არქიტექტურულ-სამშენებლო საქმიანობაში გამოვლენილი დარღვევის გამო.

სანქციებიდან, ჯარიმებიდან და საურავებიდან სხვა ადმინისტრაციული სამართალდარღვევების გამო.

▪ **შერეული და სხვა არაკლასიფიცირებული შემოსავლები** - ისეთი სახის შემოსავლები,

რომელიც ზემოთ ჩამოთვლილ კატეგორიებში არ შედის;

2024 წელს მცხეთის მუნიციპალიტეტის **სხვა შემოსავლები 5 808,0** ათას ლარს შეადგენს.

აქედან შემოსავლები საკუთრებიდან 2 120,0 ათასი ლარია, საიდანაც 1 000,0 ათასი ლარი არის

პროცენტიდან შემოსავალი, ხოლო 1 120,0 ათასი ლარი რენტაა, მათ შორის მოსაკრებელი ბუნებრივი რესურსებით სარგებლობისათვის 1 000,0 ათასი ლარი, ხოლო შემოსავალი მიწის იჯარიდან და მართვაში გადაცემიდან 120,0 ათასი ლარი.

**საქონლისა და მომსახურების რეალიზაციის კატეგორიიდან 1 440,0** ათასი ლარის მობილიზებაა დაგეგმილი; აქედან სანებართვო მოსაკრებელიდან 400,0 ათასი ლარი, დასახლებული ტერიტორიის დასუფთავებისათვის მოსაკრებლიდან - 1 000,0 ათასი ლარის, ხოლო არასაბაზრო წესით გაყიდული საქონელი და მომსახურებიდან დაგეგმილია 40,0 ათასი ლარის მიღება.

**მუნიციპალიტეტის გადასახდელები**

ბიუჯეტიდან გასაცემი ფულადი სახსრების ერთობლიობა ბიუჯეტის გადასახდელებს წარმოადგენს.

 რას გულისხმობს ეს ტერმინები:

 **ხარჯები:** მიმდინარე გასაწევი ხარჯები;

**არაფინანსური აქტივების ზრდა** - ინფრასტრუქტურული პროექტების განხორციელება და

ინვენტარის შეძენა;

როდესაც მუნიციპალიტეტი რაიმე სახის ინფრასტრუქტურულ პროექტებს ახორციელებს, ან 500 ლარზე მეტი ღირებულების ტექნიკას ყიდულობს, არაფინანსური აქტივები ეზრდება.

**ფინანსური აქტივების ზრდა** - როდესაც მუნიციპალიტეტი სესხს გასცემს, ან შპს-ს აფინანსებს, ან დეპოზიტზე დებს თანხას. ამ ოპერაციების შედეგად მუნიციპალიტეტის ფინანსური აქტივები იზრდება;

**ვალდებულებების კლება** - მუნიციპალიტეტის მიერ აღებული ვალის ძირითადი თანხის

დაფარვა;

**ხარჯები**

 მუნიციპალიტეტის ხარჯები შემდეგ ძირითად კატეგორიებად იყოფა: შრომის ანაზღაურება, საქონელი და მომსახურება, პროცენტი, სუბსიდიები, გრანტები, სოციალური უზრუნველყოფა და სხვა ხარჯები.

 „საქართველოს საბიუჯეტო კლასიფიკაციის დამტკიცების თაობაზე“ ფინანსთა მინისტრის ბრძანებით N99 (05.04. 2019 წელი) განსაზღვრულია, თუ რას უნდა მოიცავდეს თავად ეს კატეგორიები:

* **შრომის ანაზღაურება:**

მუნიციპალიტეტის თანამდებობის პირთა და საჯარო მოხელეთა ხელფასები, პრემია-დანამატი, კომპენსაცია;

* **საქონელი და მომსახურება:**
* შრომითი ხელშეკრულებით დასაქმებულ პირთა ანაზღაურება;
* მივლინება; ოფისის ხარჯები, კომპიუტერული ტექნიკა - (კომპიუტერი, პრინტერი, სკანერი,უწყვეტი კვების წყარო, კომპიუტერული ტექნიკის აქსესუარები და სხვა); საოფისე ავეჯი; შენობა-ნაგებობების და მათი მიმდებარე ტერიტორიების მიმდინარე რემონტის ხარჯები; საოფისე ტექნიკის, ინვენტარის, მანქანა-დანადგარების მოვლა-შენახვის, (ექსპლუატაციისა) და მიმდინარე რემონტის ხარჯები; კავშირგაბმულობის ხარჯები; საფოსტო მომსახურების ხარჯები;
* კომუნალური ხარჯები;
* წარმომადგენლობითი ხარჯები (საქართველოს მოქალაქეებზე გაწეულ წარმომადგენლობით ხარჯებს, აგრეთვე, იმავე ღონისძიებების ფარგლებში უცხოელ სტუმრებზე გაწეული ხარჯები);
* ტრანსპორტისა და ტექნიკის ექსპლუატაცია და მოვლა-შენახვა;
* მიმდინარე რემონტი;
* შენობა-ნაგებობების დაცვის ხარჯები;
* კულტურული, სპორტული, საგანმანათლებლო და საგამოფენო ღონისძიებების ხარჯები და სხვა.
* **პროცენტი**: მუნიციპალიტეტის მიერ აღებული ვალის მომსახურების პროცენტი საგარეო და საშინაო ვალდებულებებზე;
* **სუბსიდიები**: სუბსიდიები წარმოადგენს მუნიციპალიტეტის მიერ დაფუძნებული ა(ა)იპ-ების და შპს-ებისთვის მიმდინარე მიზნებისათვის უსასყიდლოდ, დაუბრუნებლად გაცემულ ტრანსფერს;
* **გრანტი:** გრანტები სხვა დონის სახელმწიფო ერთეულებს. მაგალითად, სახელმწიფო ა(ა)იპ-ებისთვის;
* **სოციალური უზრუნველყოფა** : სხვადასხვა სოციალური დახმარება;
* **სხვა ხარჯები:** საკრებულოს წევრების უფლებამოსილების განხორციელებასთან დაკავშირებული ხარჯები და სხვა;

მცხეთის მუნიციპალიტეტის **2024** წლის ბიუჯეტის გადასახდელები შეადგენს **33 833,0** ათას ლარს. ქვემოთ მოცემულ გრაფიკულ სურათზე წარმოდგენილია მცხეთის მუნიციპალიტეტის ბიუჯეტის ხარჯების კატეგორიების პროცენტული გადანაწილება.

**ხარჯები და არაფინანსური აქტივების ზრდა (ფუნქციონალური კლასიფიკაცია)**

 მუნიციპალიტეტის ბიუჯეტის მე-9 მუხლში წარმოდგენილია ინფორმაცია, თუ რა ხარჯები იქნება გაწეული დარგების მიხედვით (ფუნქციონალურ ჭრილში) და რა თანხა დაიხარჯება არაფინანსური აქტივების ზრდისთვის.

 აღნიშნული მუხლი მოიცავს შემდეგ სფეროებს:

✓ **საერთო დანიშნულების სახელმწიფო მომსახურება:** აღმასრულებელი და წარმომადგენლობითი ორგანოების საქმიანობის უზრუნველყოფა; ვალთან დაკავშირებული ოპერაციები;

✓ **ეკონომიკური საქმიანობა:** საავტომობილო ტრანსპორტი და გზები;

✓ **გარემოს დაცვა:** ნარჩენების შეგროვება და ნაგავსაყრელზე გატანა; გამწვანება;

✓ **საბინაო-კომუნალური მეურნეობა:** წყალმომარაგება; გარე განათება; სხვა არაკლასიფიცირებული საქმიანობა საბინაო-კომუნალურ მეურნეობაში;

✓ **ჯანმრთელობის დაცვა:** საზოგადოებრივი ჯანდაცვის მომსახურება; მოქალაქეების მკურნალობის და ოპერაციების ხარჯების დაფინანსება;

✓ **დასვენება, კულტურა და რელიგია:** მომსახურება დასვენებისა და სპორტის სფეროში; მომსახურება კულტურის სფეროში; რელიგიური და სხვა სახის საზოგადოებრივი საქმიანობა;

**✓ განათლება:** სკოლამდელი აღზრდა; სკოლამდელი დაწესებულებების რეაბილიტაცია, მშენებლობა; ზოგადი განათლების (საჯარო სკოლების) ხელშეწყობა;

✓ **სოციალური დაცვა:** ავადმყოფთა და შეზღუდული შესაძლებლობის მქონე პირთა სოციალური დაცვა; ხანდაზმულთა სოციალური დაცვა; ოჯახებისა და ბავშვების სოციალური დაცვა; სამშობლოს დაცვისას დაღუპულთა და ომის შემდეგ გარდაცვლილ მეომართა სარიტუალო მომსახურების უზრუნველყოფის ხარჯები; დიალიზის სახელმწიფო პროგრამაში ჩართული პირების ფინანსური დახმარება და სხვა.

 მცხეთის მუნიციპალიტეტის ბიუჯეტის **ხარჯებისა და არაფინანსური აქტივების ზრდისთვის** **33 705,9** ათასი ლარია განსაზღვრული:

* საერთო დანიშნულების სახელმწიფო მომსახურება - 9 535,9 ათასი ლარი;
* ეკონომიკური საქმიანობა - 3 120,5 ათასი ლარი;
* გარემოს დაცვა - 3 000,0 ათასი ლარი;
* საბინაო-კომუნალური მეურნეობა - 4 390,0 ათასი ლარი;
* დასვენება, კულტურა და რელიგია - 3 374,0 ათასი ლარი;
* ჯანმრთელობის დაცვა - 322,3 ათასი ლარი;
* განათლება - 7 602,9 ათასი ლარი;
* სოციალური დაცვა -2 360,3 ათასი ლარი;

**მცხეთის მუნიციპალიტეტის ბიუჯეტის ვალდებულებების შესახებ**

 მცხეთის მუნიციპალიტეტის 2024 წლის ბიუჯეტით არ არის დაგეგმილი ახალი ვალის აღება, ხოლო წინა წლებში აღებული ვალის მომსახურებისთვის გათვალისწინებულია 127,1 ათ. ლარი, კერძოდ, სსიპ „მუნიციპალური განვითარების ფონდსა“ და მცხეთის მუნიციპალიტეტს შორის გაფორმებული „საქართველოს მყარი ნარჩენების მართვის პროექტის“ ქონების გადაცემის ხელშეკრულების ფარგლებში, 5 ცალი კომპაქტორიანი თვითმცლელი ნაგავმზიდი მანქანის და 200 ცალი ნარჩენების კონტეინერის შეძენის მიზნით,მიღებული სესხის ძირითადი თანხის დაფარვა.

 2024 წლის 01 იანვრის მდგომარეობით დასაფარი სესხის ოდენობა შეადგენს 471,1 ათ. ლარს.